Möödunud laupäeval ühes mängus kõik kolm väravat löönud FC Flora poolkaitsja Zakaria Beglarišvili on justkui Eesti jalgpalli musternäidis. Mees kolis Eestisse 8 aastat tagasi ja on praeguseks valmis astuma oma elu oluliseima sammu edasi - saada Eesti kodanikuks.
20 000 mänguminutit pea 300 kohtumises. Lugematu arv väravaid. Tõeline meeskonnamängija ning fännide lemmik. Zakaria Beglarišvili on kahtlemata üks parimatest FC Flora mängijatest.
«Ma ei teadnud kohaliku jalgpallist mitte midagi,» meenutab Zaka oma esimesi päevi võõras riigis. Kuid see ei takistanud jalgpalluril end väljakul koduselt tundmast.
Tänaseks kahekordne fännide lemmik otsustas saada eesti kodakondsuse. «Mulle meeldib, et Eesti on väga ilus, väike ja rahulik riik,» põhjendab Zakaria oma valikut.
Seda, miks ta otsustas saada Eesti kodanikuks ja milliseid pingutusi ta selleks teeb, näeb «Radari» reportaažist.